PMIndiaData/PMIndiaSum huggingface dataset:
প্রধান মন্ত্রী ঝান্সিদা চৎখ্রে

প্রধান মন্ত্রী শ্রী নরেন্দ্র মোদী ঙসি ঝান্সিদা চৎখ্রে। ঝান্সিদা মহাক্না দিফেন্স কোরিদোরগী উরেপ উয়ুং তমখি অমসুং দিবেলপমেন্ত প্রোজেক্ত কয়া মায়খুম হামদোকখি। থৌরম অদুদা তিনখিবা মীয়ামদা ৱা ঙাংলদুনা প্রধান মন্ত্রীনা হায়খি, “ঐখোয়গী য়ুমলোন্নবগী থৌওং অসিদা ভারতকী মীয়াম্না মতিক চাবা পাওখুম অমা পীগনি। মালেমগী শক্তি লৈরবা লৈবাকশিংনা ঐখোয়গীদমক লেপ্লি অমসুং ঐখোয়বু সপোর্ত তৌরি। ঐহাক্না ফংলিবা পাওজেলশিংনা উৎলে মদুদি মখোয় নুঙায়তবা খক্তা নত্তনা শাওনিংবসু পোক্লে। পুম্নমক্না তেরোরিজম মুথৎনবগী মায়কৈদা লেপ্লি।” প্রধান মন্ত্রীনা হায়খি, ঐখোয়গী থৌনা ফরবা লান্মীশিনা মখোয়গী মপুন্সি কত্থোক্লি অমদি মসিগী কত্থোক্লিবা অসি লেম্না মাংলোয়, মহাক্না ৱাশকখি মদুদি পুলৱামা এতেক শিল লাংখিবশিং অদু চৈরাক ফংগনি। মহাক্না হায়খি, “মসি অনৌবা ভারত অমনি হায়বা ঐখোয়গী য়ুমলোন্নবা লৈবাক্না কাওরে। পকিস্তান্না মশাগী বিক্ষাগী তেঙ্গোৎ পায়দুনা অকোয়বদা চৎলি অদুবু মালেম অসিদগী মতেং ফংদ্রি।” দিফেন্স কোরিদোরগী উরেপ উয়ুং তম্লদুনা প্রধান মন্ত্রীনা হায়খি মদুদি ঝান্সি অগ্রাদা দিফেন্স কোরিদোর শেমগৎপনা লমদম অসিগী নহাশিংদা দাইরেক্ত নত্রগা ইনদাইরেক্ত ওইনা থবক ফংহল্লগনি। লমদম অসিদা মীরমগী অমসুং ইরমদমগী দিফেন্সকা মরী লৈনবা কম্পেনিশিংনা শেল থাদরগনি। প্রধান মন্ত্রীনা প্রোজেক্ত অসিগী মরুওইবা অদু পল্লদুনা হায়খি মদুদি নহাশিংনা মখোয়গী হোমতাউন্দদা শেল তানবা ঙম্লগনি অতোপ্পা লমদমদা চৎপগী মথৌ তাররোই। দিফেন্স কোরিদোর অসিনা ভারতপু দিফেন্স প্রদক্সনদা মরোমদোম লেপবদসু মতেং ওইরগনি হায়না মহাক্না মখা তাখি। প্রধান মন্ত্রীনা বুন্দেলখন্দ রিজনগী খুঙ্গংগী লমদমশিংগীদমক পাইপ ৱাতর স্কিম উরেপ উয়ুং তমখি। মহাক্না হায়খি মদুদি, মসি পাইপ লাইন প্রোজেক্ত অমা খক্তা নত্তে অদুবু মসি ইকং মায়োক্নরিবা লমদম অসিগী লাইফলাইন অমনি। মসিনা য়ুমথোং খুদিংদা ঈশিং ফংহন্দুনা ঐখোয়গী ইমাশিং অমসুং ইচল ইচেশিংবু অথাপ্পা মফমদগী থক্নবা ঈশিং শোকপা চৎপগী অৱাবা অদু কোকহল্লগনি। অমরুৎ স্কিমগী মখাদা প্রধান মন্ত্রীনা ঝান্সি সিতী দ্রিঙ্কিং ৱাতর স্কিম ফেজ-IIগী উরেপ উয়ুং তমখি। মহাক্না হায়খি মদুদি লুপা কোতি ৬০০কী প্রোজেক্ত অসিনা বেতৱা তুরেলগী ঈশিংবু ঝান্সি অমসুং থংনবা খুঙ্গংশিংগীদমক থক্নবা ঈশিং ফংহল্লগনি। থৌরম অসিদা প্রধান মন্ত্রীনা কিলোমীতর ৪২৫ শাংবা ঝান্সি-মনিকপুর অমসুং ভিমসেন-খাইরার রেলৱে লাইনশিংগী দবলিংগী অমসুং ঝান্সিদা কোচ রিফর্বিশিং ৱার্কশোপকী উরেপ উয়ুংসু তমখি। প্রধান মন্ত্রীনা ঝান্সি-খাইরার সেক্সনগী কিলোমীতি ২৯৭ শাংবা সেক্সন ইলেক্ত্রিফিকেসন শঙ্গাখি। প্রোজেক্ত অসিনা থবক ফংহন্নবগী খুদোংচাবা কয়া অমা লৈহল্লগনি অমসুং বুন্দেলখন্দ লমদমদা অপুনবগী ওইনা চাওখৎপা পুরক্লগনি। থৌরম অসিদা ৱা ঙাংলদুনা প্রধান মন্ত্রীনা বুন্দেলখন্দবু লমদম অসিগা মান্নরিবা গুজরাতকী কত্চগুম্না চাওখৎপা পুরক্নবা য়াইফ পাওজেল পীখি। নোংচুপ থংবা উত্তর প্রদেশতা অপনবা য়াওদনা পৱার সপ্লাই ফংহন্নবা ৱেস্ত-নোর্থ ইন্তর-রিজন পৱার ত্রান্সমিসন স্ত্রেংথনিং প্রোজেক্তসু জাতিদা কত্থোকখি। মসিনা লমদম অসিগী পৱার দিমান্দ অদু কোকহল্লগনি। পহারি দাম মোদর্নাইজেসন প্রোজেক্ত শঙ্গাবা অদুনা অতোপ্পা মরুওইবা থৌরম ওইখি। প্রোজেক্ত অসিনা দামদগী ঈশিং চুমথবা হন্থহন্দুনা লৌমীশিংদা কানবা ফংহল্লগনি অমসুং লৌমীশিংগীদমক অহেনবা ঈশিং ফংহল্লগনি। প্রধান মন্ত্রীনা মসিমসু হায়খি মদুদি প্রধান মন্ত্রী কিসান সম্মান নিধি য়োজনাগী মখাদা লৌমীশিংগী বেঙ্ক একাউন্তদা চাওরাক্না লুপা কোতি লাখ ৭.৫ অপনবা য়াওদনা দিপোজিৎ তৌরগনি। মসিগা মান্নবা মওংদা সবসিদী, স্কোলরশিপনচিংবা অপনবা য়াওদনা বেঙ্ক একাউন্তশিংদা ত্রান্সফর তৌবনা বেনেফিসরিশিংনা লুপা কোতি লাখ অমা নারোন্দা চৎখিগদবদগী কনবা ঙম্লে হায়না মহাক্না মখা তাখি।
২০১৮গী মে ১৯দা প্রধান মন্ত্রী জম্মু অমসুং কশ্মীরদা চৎকনি

নোংমগী ওইবা খোংচৎ অমদা প্রধান মন্ত্রী শ্রী নরেন্দ্র মোদী ২০১৮গী মে ১৯দা জম্মু অমসুং কশ্মীরদা চৎকনি। প্রধান মন্ত্রীনা লেহদা ১৯শুবা কুশোক বকুলা রিনপোচেগী বর্থ সেন্তিনরী সেলেব্রেসন লোইশিনবগী থৌরমদা শরুক য়াগনি। থৌরম অদু মক্তদা মহাক্না জোজিলা তনেল থবক হৌবগী প্লেক অমা মায়খুম হাংদোক্কনি। কিলোমীতর ১৪ শাংবা জোজিলা তনেল অসি ভারতকী খ্বাইদগী শাংবা রোদ তনেল ওইরগনি অমদি এসিয়াগী খ্বাইদগী শাংবা বাই-দাইরেক্সনেল তনেল ওইরগনি। প্রধান মন্ত্রী শ্রী নরেন্দ্র মোদীনা লুচিংবা ইকোনোমিক এফিয়র্সকী মন্ত্রীমন্দলনা চহি অসি হৌরকপদা লুপা কোতি ৬৮০০ চংনা এন ঐচ-১এগী শ্রীনগর-লেহ সেক্সনদা বলতাল অমসুং মিনামার্গকী মরক্তা তনেল অসিগী কন্সত্রক্সন, ওপরেসন অমসুং মেন্তিনেন্সতা অয়াবা পীখি। তনেল অসি শেমগৎপনা শ্রীনগর, কার্গীল অমসুং লেহগী মরক্তা ওল-ৱেদর কনেক্তিবিতী ফংহল্লগনি। মসিনা জোজিলা পাস লানথোকপদা হৌজিক হৌজিক পুং অহুম মখায় চংলিবা অসি মিনিৎ ১৫দা লানথোকপা ঙমহল্লগনি। প্রধান মন্ত্রীনা শ্রীনগরদা লৈবা শের-ই-কশ্মীর ইন্তর্নেস্নেল কনফরেন্স সেন্তর (এস কে আই সি সি)দা ৩৩০ মেগা ৱাৎ, কিষনগঙ্গা হাইদ্রোপাৱর স্তেসন জাতীদা খুৎশিন্নগনি। মহাক্না শ্রীনগর রিং রোদকী উরেপ উয়ুংসু তমগনি। জম্মুদা লৈরিবা জেনরেল জোরাৱর সিংহ ওদিতোরিয়মদা প্রধান মন্ত্রীনা পাকুল দুয়েল পাৱর প্রোজেক্ত অমসুং জম্মু রিং রোদ উরেপ উয়ুং তমগনি। মহাক্না তারাকোতে মার্গ অমসুং শ্রী মাতা বাইস্নো দেবী শ্রাইন বোর্দকী মেতরিয়েল রোপৱেসু শঙ্গাগনি। তারাকোতে মার্গনা শ্রাইনদা ভক্তশিং লাকপদা খুদোং চাহল্লগনি। প্রধান মন্ত্রীনা শের-ই-কশ্মীর য়ুনিবর্সিতী ওফ এগ্রীকলচরেল সাইন্সেস & তেক্নোলোজী, জম্মুগী কনভোকেসনদসু শরুক য়াগনি।
ফিলম কো-প্রদক্সন্দা ভারত অমসুং ইজরেলগী মরক্তা এগ্রীমেন্ত মন্ত্রীমন্দলনা য়াখ্রে

প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ইজরেলগী মরক্তা ফিলম কো-প্রদক্সনগা মরী লৈনবা এগ্রীমেন্ত অদু অয়াবা পীখ্রে । এগ্রীমেন্ত অসি ইজরেলগী প্রধানমন্ত্রী শ্রী বেঞ্জামিন নেতন্যাহুগী ভারত খোংচৎ মনুংদা ২০১৮গী জনুৱারি ১৫দা ন্যু দিল্লিগী হাইদ্রবাদ হাউজদা প্রধানমন্ত্রী অনিমক্না শরুক য়াখিবা থৌরমদা খুৎয়েক পীনখিবনি । ইন্তরনেস্নেল পার্তী অমগা লোয়ননা ইন্দিয়ান ফিলম অমা কো-প্রদক্সন তৌবগী আর্থদি ভারতকী প্রদুসর অমনা মহাক্কী ফিলমগীদমক ইন্তরনেস্নেল ফন্দদগীন শেল ফংবা ঙম্লগনি অমদি স্ক্রিপ্ত অমসুং তেলেন্তদা কোলাবোরেসন ঙমহল্লগনি । ত্রীতি অসিগী মখাদা ফিলম অমা কো-প্রদক্সন তৌবনা ভারত অমসুং ইজরেল অনিমক্তা নেস্নেল প্রদক্সন ক্বালিফাই ওইরগনি । মসিনা লৈবাক অনিমক্কী ওইবা ক্রিয়েতিব, আর্তিস্তিক, তেক্নিকেল, ফাইনান্সিয়েল অমসুং মার্কেতিং রিসোর্সশিংগী কমন পুল অমা লৈহনবশু ঙম্লগনি । ফিলম কো-প্রদক্সন এগ্রীমেন্ত খুৎয়েক পীনবনা লৈবাক অনিমক্তা আর্ত অমসুং কলচরগী ম্যুচেল একচেঞ্জদা খুমাং চাওশিল্লগনি, গুদৱিল শেম্লগনি অমসুং প্রজাগী মরক্তা লোয়ন লোয়ননা ফিলম মেকিংগী তোঙান তোঙানবা শরুকশিংদা খংবা হেল্লগনি । এগ্রীমেন্ত অসিনা আর্তিস্তিক, তেক্নিকেল লোয়ন লোয়ননা নন-তেক্নিকেল পর্সোনেলশিংগী মরক্তা থবক ফংহনবদা মতেং ওইরগনি ।
পি.এম. কেয়র্স ফন্দগী মখাদা ভারত্তা শাবা ভেন্তিলেতর ৫০,০০০না কোবিদ-১৯ থেংনগনি

রাজ্যশিং/য়ু.তি.শিংদা লৈরিবা সরকারগী কোবিদ হোস্পিতালশিংদা পীনবা ‘মেদ-ইন-ইন্দিয়া’ ভেন্তিলেতর ৫০০০০ শানবা পি.এম. কেয়র্স ফন্দ ত্রস্তনা লুপা করোর ২০০০ খাক্তুনা থম্লে। মখা তানা, শিন্মীশিংগী য়াইফনবা থবক পায়খৎনবা লুপা করোর ১০০০ খাক্তুনা থম্লে। ভেন্তিলেতর ৫০০০০গী মনুংদা, ভেন্তিলেতর ৩০০০০ এম./এস. ভারত ইলেকত্রোনিক্স লিমিতেৎনা শাগনি। লেমহৌরিবা ভেন্তিলেতর ২০০০০না অগভা হেল্থকেয়র, এমতিজ বেসিক (৫৬৬০), এমতিজ হাই এন্দ (৪০০০) অমসুং এল্লাইদ মেদিকেল (৪৫০)না শাগনি। হৌজিক ফাওবদা ভেন্তিলেতর ২৯২৩ শাখ্রে অমসুং মসিগী মনুংদা ভেন্তিলেতর ১৩৪০ রাজ্যশিং/য়ু.তি.শিংদা য়েন্থোকখ্রে। ভেন্তিলেতরশিং ফংখিবা রাজ্যশিংদি মহারাস্ত্রা (২৭৫), দিল্লী (২৭৫), গুজরাত (১৭৫), বিহার (১০০), কর্নাতক (৯০), রাজস্থান (৭৫)নি। ২০২০গী জুন থা লোইরকপদা অহেনবা ভেন্তিলেতর ১৪,০০০ রাজ্যশিং/য়ু.তি.শিংদা য়েন্থোক্কনি। মখা তানা, শিন্মীশিংগী য়াইফনবা থবক পায়খৎনবা লুপা করোর ১০০০ থাদোকখ্রে। ফন্দ য়েন্থোকপা অসি ২০১১গী মীকোক থিবদা য়ুম্ফম ওইরগা অপুনবা মীশিংগী চাদা ৫০দা য়েংলগা য়েন্থোকপনি , চাদা ৪০না কোবিদ-১৯ পোজিতিব ওইবা কেস মশিং য়েংলগা পীখি অমসুং লেমহৌরিবা চাদা ১০না রাজ্যশিং/য়ু.তি.শিং চাং মান্ননা য়েন্থোকপনি। শেনফম অসিনা শিন্মীশিংগী চানবা, লায়েংনবা অমসুং চৎথোক-চৎশিনদা শিজিন্নগনি। গ্রান্ত ফংলবা মরুওইবা রাজ্যশিংদি মহারাস্ত্রা (করোর ১৮১), উত্তর প্রদেশ (করোর ১০৩), তমিল নাদু (করোর ৮৩), গুজরাত (করোর ৬৬), দিল্লী (করোর ৫৫), নোংচুপ বঙ্গাল (করোর ৫৩), বিহার (করোর ৫১), মৈধ্য প্রদেশ (করোর ৫০), রাজস্থান (করোর ৫০) অমসুং কর্নাতক (করোর ৩৪)নি।
প্রধান মন্ত্রী অমসুং কুৱেৎকী প্রধান মন্ত্রীগী মরক্তা তেলেফোন্দা ৱারী শানখ্রে

প্রধান মন্ত্রীনা ঙসি কুৱেৎকী প্রধান মন্ত্রী শৈখ সাবাহ অল-খালেদ অল-হমাদ অল-সাবাহগা লোয়ননা তেলেফোন্দা ৱারী শানখ্রে। প্রধান মন্ত্রীনা কুৱেৎকী অমীর, রোয়েল ফেমিলী অমদি কুৱেৎকী প্রজা মীয়ামগী অফবা হকশেলগীদমক মহাক্কী ওইবা য়াইফ-পাউজেল পীখি। মহাক্না ভারতকী এক্সতেন্দেদ নাইবরহুদকী মমল য়াম্লবা মীহুৎ অমা ওইরিবা কুৱেৎকা লোইননা লৈনরিবা মরীগী মরুওইবদা অকনবা ৱাফম থমখি। লুচিংবা অনিমক্না হৌজিক চত্থরিবা কোবিদ-১৯ লাইচৎকী দোমেস্তিক অমসুং ইন্তরনেস্নেল এস্পেক্তশিং খন্ন-নৈনখি। মখোয়গী ওফিসিয়েলশিংনা হেল্থ ক্রাইসিসকী মনুং অসিদা ইনফোর্মেশন পীথোক পীশিন তৌননবা অমসুং কোওপরেসন অমসুং ম্যুচেল সপোর্তকী লমশিং খংদোক্নবা চাং নাইনা পাউ ফাওনবদা মখোয়না য়ানবা পুরকখি। কুৱেৎকী প্রধান মন্ত্রীনা অকনবা ৱাফম ফোংদোকখি মদুদি কুৱেৎতা অচৌবা ইন্দিয়ন কম্যুনিতীগী থৌদাংশিংবু মমল ৱাংনা লৌরি, অমদি হৌজিক ওইরিবা ফিভম অসিদা মখোয়দা সেফতী অমসুং ৱেলফেয়র মখা তানা ফংহনগনি। প্রধান মন্ত্রীনা অসিগুম্বা মখলগী থাজবা পীবগীদমক মহাক্কী ওইবা থাগৎপা ফোংদোকখি।
ইন্দিয়া-অস্ত্রেলিয়া ইকোনোমিক কোওপরেসন এন্দ ত্রেদ এগ্রিমেন্ত(ইন্দঅস ইকতা) চৎনবা হৌখিবদা প্রধান মন্ত্রীনা হরাওবা ফোঙদোকখ্রে

ঙসিদগী ইন্দিয়া-অস্ত্রেলিয়া ইকোনোমিক কোওপরেসন এন্দ ত্রেদ এগ্রিমেন্ত(ইন্দঅস ইকতা) চৎনবা হৌখিবদা প্রধান মন্ত্রী শ্রী নরেন্দ্র মোদীনা হরাওবা ফোঙদোকখ্রে।শ্রী মোদীনা হায়খি মসি ঐখোয়গী অচেৎপা মরুপ–মপাং ওইবা মরীগী পুৱারিগী মরুওইবা তাঙ্কক অমনি। অস্ত্রেলিয়াগী প্রধান মন্ত্রী, এন্থোনি অলবানিসকী ত্বিৎ অমগী পাউখুমদা, প্রধান মন্ত্রী মোদীনা ত্বিৎ তৌখি; “ঙসিদগী ইন্দঅস ইকতা চৎনবা হৌবদা হরাওই। মসি ঐখোয়গী অচেৎপা মরুপ–মপাং ওইবা মরীগী পুৱারিগী মরুওইবা তাঙ্কক অমনি। মসিনা ঐখোয়গী ললোন–ইতিক অমসুং শেন–থুমগী মরীশিংগী খুদোংচাবা কয়া হেন্না ফগৎহল্লগনি। অদোম ভারত্তা লাকপদা তরাম্না ওক্নবা থৌরাং তৌরি।@AlboMP”
প্রধানমন্ত্রীনা মুম্বৈদা থোকখিবা মৈ চাকপগী থৌদোক্তা লৈখিদ্রবশিংগীদমক  অৱাবা ফোংদোকখ্রে

প্রধানমন্ত্রী শ্রী নরেন্দ্র মোদীনা মুম্বৈদা থোকখিবা মৈ চাকপগী থৌদোক্তা লৈখিদ্রবশিংদমক থমোই শোক্না অৱাবা ফোংদোকখ্রে। প্রধানমন্ত্রীনা হায়খি, “মুম্বৈগী মৈ চাকপগী থৌদোক্না অৱাবা পোকহল্লে। লৈখিদ্রবশিংগী ইমুং মনুংগী অৱাবদা শরুক য়াজরি। অশোকপশিং থুনা ফরকপা ওইরসনু হায়না ঐনা ঈশ্বরদা খুরুমজরি ”
প্রধান মন্ত্রীনা ইঞ্জিনীয়রশিংগী নুমিত্তা সার এম. ভিস্বেস্বরায়াবু নিংশিংখ্রে

প্রধান মন্ত্রী, শ্রী নরেন্দ্র মোদীনা ইঞ্জিনীয়রশিংগী নুমিত্তা সার এম. ভিস্বেস্বরায়াবু মহাক্না পাংলম্বা মশক থোকপা থৌদা কয়াবু নিংশিংখ্রে। ত্বীৎ অমদা প্রধান মন্ত্রীনা হায়খি; "#EngineersDay নুমিৎনা লাকপদা ঐখোয়না সার এম. ভিস্বেস্বরায়াবু মহাক্না পাংলম্বা মশক থোকপা থৌদা কয়াবু নিংশিংই। মহাক্না তুংগী হৌরক্লিবা ইঞ্জিনীয়রশিংবু ইথিল পীবীদুনা মশক থোকপা ওইবা ঙম্বা ওইরসনু। ঐহাক্নসু সবজেক্ত অসিগী মতাংদা ঙাংখিবা মমাংগী #MannKiBaat থৌরমগী মতেক অমা শেয়র তৌজরি।
পি.এম.না হঙ্গেরীগী প্রধান মন্ত্রী হিজ এক্সিলেন্সী বিক্তর ওর্বনগা ফোন্দা ৱারী শাখ্রে

প্রধান মন্ত্রী শ্রী নরেন্দ্র মোদীনা ঙসি হঙ্গেরীগী প্রধান মন্ত্রী হিজ এক্সিলেন্সী বিক্তর ওর্বনগা ফোন্দা ৱারী শাখ্রে। লুচিংবা অনিনা হৌজিক য়ুক্রেন্দা ওইরিবা ফীভমগী মতাংদা খন্নখি অমসুং খুদক্তা সিজফায়র তৌবগী তঙাই ফদবা অমসুং দিপ্লোমেসী অমসুং দাইলোগ তৌনবগী মথৌ তাই হায়না য়ান্নখি। প্রধান মন্ত্রীনা হিজ এক্সিলেন্সী ওর্বনদা অমসুং হঙ্গেরিয়ন সরকারমা য়ুক্রেন – হঙ্গেরী বোর্দরগী খুত্থাংদা ভারতকী প্রজা ৬০০০ হেন্না ইভাক্যুএসন তৌবদা মতেং পাংখিবগীদমক থাগৎপা ফোঙদোকখি। প্রধান মন্ত্রী ওর্বননা য়ুক্রেন্দগী ইভাক্যুএৎ তৌরকখিবা ভারতকী মেদিকেল মহৈরোয়শিংদা য়াইফ-মঙ্গোল পীখি অমসুং করিগুম্বা মখোয়না পাম্লবদি হঙ্গেরীদা মখোয়গী মহৈ তম্বা মখোয় চত্থবা য়াগনি হায়না ফোঙদোকখি। প্রধান মন্ত্রীনা পুকচেল শেংলবা মতেং অদুগীদমক মহাক্কী থাগৎখি। লুচিংবশিংনা হৌজিক ওইরক্লিবা ফীভম অসিদা তোয়না পাউ ফাওননবা অমসুং লান অসি লোইশিনবদা পুক্নিং থৌগৎনবা মখা তানা মখোয়না খোঙথাংশিং লৌৎপদা য়ান্নখি।
হনুমান জয়েন্তীনা লাকপদা প্রধান মন্ত্রীনা প্রজা মীয়ামদা য়াইফ-পাউজেল পীখ্রে

হনুমান জয়েন্তীগী য়াইফরবা তাঞ্জানা লাকপদা প্রধান মন্ত্রী শ্রী নরেন্দ্র মোদীনা প্রজা মীয়ামদা য়াইফ-পাউজেল পীখ্রে। প্রধান মন্ত্রীনা হায়খি, “হনুমান জয়েন্তীগী য়াইফরবা তাঞ্জা লাকপদা লৈবাক মীয়াম্বু য়াইফ-পাউজেল পীজরি। ভক্তি, শক্তি অমসুং দিসিপ্লিনগী মশক ওইরিবা পৱনপুত্রগী পুন্সিনা ঐখোয়না খোদোংথিবা মায়োক্ননবা অমদি মদুবু লান্থোক্নবা পুক্নিং থৌগৎপীরি।”
প্রধান মন্ত্রীনা য়ু.এস.এ.গী উপ-রাস্ত্রপতি, মিস কমলা হেরিসকা উন্নবদা থমখিবা হৌদোকপগী ৱারোল

ইকায় খুম্নরবশিং, অহানবমক্তদা, ঐহাক অমসুং ঐহাক্কী কাঙবুবু তরাম্না ওকপীবগীদমক্তা, ঐহাক্না পুমকমকপু থাগৎচরি। ইকায় খুম্নরবশিং, থা খরগী মমাংদা অদোমগা ফোন্দা ৱারী শাবগী তাঞ্জা ফংজখি, মতম অদুদা ঐখোয়না কুপ্না ৱারী শাখি অমসুং অদোম্না চনিং তানা অমসুং ৱারী শাবীরকখিববু ঐহাক্না মতম পুম্বদা নীংশিংদুনা লৈগনি অমসুং মসিগীদমক্তা অদোম্বু অমুক হন্না থাগৎচরি। অদোম্না নীংশিংলবদি, মতমদু য়াম্না ৱারিবা মৎম্নি। ভারতনা কোবিদ-১৯গী অনিশুবা ৱেবকা লান্থেংনরিবা অমসুং ঐখোয়গী ওইনা য়াম্না ৱাবা মতম অমনি। ঐহাক্না মদোমগী মওংবু কৈদৌনুংদা কাওরোই অমসুং ঐহাক্না অদোম্বু থম্মোই শেংনা অমুক্কা হন্না থাগৎচরি। অদোম্না অশেঙবা মরুপ অমা ওইনা থম্মোই শেংনা পুন্না থবক তৌমিন্নবগী ৱাফম থম্লকখি অমসুং মদিগী হেক মথংদা, য়ু.এস. সরকার, য়ু.এস. কোর্পোরেত সেক্তর অমসুং ভারতকী কম্ম্যুনিতীশিংনা ভারত্তা তেংবাংনবা অমত্তা ওইনা থোক্লকখি। ইকায় খুম্নরবশিং, রাস্ত্রপতি বাইদেন অমসুং অদোম্না য়াম্না শিংননীংঙাই ওইবা মতমদা য়ুনাইতেদ স্তেৎসকী লুচিংবগী থৌদাং লৌখি অমসুং অতেনবা মতমগী মনুংদা, কোবিদ, ক্লাইমেৎ নত্ত্রগা ক্বাদ ওইরো, হীরমশিং অসিগী মতাং খুদিংদা অদোম্না মাই পাকপা কয়া ফংখি অমসুং য়ুনাইতেদ স্তেৎসনা মরু ওইবা খোঙথাং কয়া অমা পায়খৎখি। ইকায় খুম্নরবশিং, খ্বাইদগী চাউবা অমসুং লিবা গনতন্ত্র চৎপা লৈবাক ওইরিবা ভারত অমসুং য়ুনাইতেদ স্তেৎস, ঐখোয় অসি, তসেংনা, মহৌশাগী খোঙলোই অমনি। ঐখোয়গী মান্নবা ভেল্যু, জিওপোলিতিকেল ইন্তরেস্ত লৈ অমসুং ঐখোয়গী মরক্তা লৈরিবা তেংবাংনবা অমসুং খুৎশম্নবগী থৌওংসু লেপ্তনা হেনগৎলক্লি। স্প্লাই চেনশিংবু মপাঙ্গল কনখৎহনবা, অনৌবা অমদি চাউখৎলক্লিবা তেক্নোলোজী অমসুং স্পেসকী মতাং অসি অদোম্না থৱাই চঙবা হীরম্নি অমসুং ঐহাক্নসু মসিদা থৱাই চঙবগা লোয়ননা অখন্ননসু লৌই, অদুনা হীরমশিং অসিদা ঐখোয়না তেংবাংমিন্নবা য়াম্না মরু ওই। ইকায় খুম্নরবশিং, ভারত অমসুং য়ু.এস.কী মীয়াম মশেলগী মরক্তা লৈনরিবা অকনবা অমসুং মতিক লৈবা মরীগী মতাংদা অদোম্নসু হেন্না নীংথিনা খঙলে। ভারত্তগী হৌরকপা মীওই মিলিয়ন ৪ হেনবগী ভারতকী খুন্নাইনা ঐখোয়গী লৈবাক্কী মরক্তা থোং অমা ওইরি, মরুপ-মপাংগী থোং অমা অমসুং মখোয়না ঐখোয়গী লৈবাক অনিগী শেন্মিৎলোন অমসুং খুন্নাইশিংদা তেংবাংলিবা অসি তসেংনা য়াম্না থাগৎনীংঙাইনি। ইকায় খুম্নরবশিং, অদোম্বু য়ুনাইতেদ স্তেৎসকী উপ-রাস্ত্রপতি হায়না খনখিবা অসি য়াম্না মরু ওইবা অমসুং পু ৱারী ওইরবা পুংফম অমনি। অদোম অসি মালেম শিনবা থুংবগী মীওই কয়াগী ইথিল লৌফম ওইরি। রাস্ত্রপতি বাইদেন অমসুং অদোমগী লুচিং মখাদা, ঐখোয়গী লৈবাক অনিগী মরীনা অনৌবা থাক কয়া য়ৌবা ঙমগনি হায়বগী ঐহাক্না অচেৎপা থাজবা থম্লি। ইকায় খুম্নরবশিং, মাই পাকপগী খোঙচৎ অসি মখা চত্থবা ওইনা, ভারত মচাশিংনা অদোমসু ভারত্তা লাক্তুনা খোঙচৎ অসি মখা তাহন্নীংগনি অমসুং মরম অদুনা মখোয়না অদোম্বু তরাম্না ওক্নবা শেম-শাদুনা লৈরি। অদুনা ঐহাক্না অদোমদা ভারত্তা লাক্নবা অখন্নবা পাউজেল অমা পীজরি। ঐহাক্না অদোম খুদিংবু, ঐখোয়বু তরাম্না ওকপগীদমক্তা অমুক্কা হন্না থাগৎপা ফোংদোক্লি। দিস্ক্লেমরঃ মসিদি প্রধান মন্ত্রীনা থমখিবা ৱারোলগী চাউরাকপা পাউদম্নি। অশেংবা ৱারোলদি হিন্দিদা থম্বীখিবনি।
চিং লেম্লবা এসিয়াগী নোংশা মশিং হেনগৎলকপদা প্রধান মন্ত্রী হরাওবা ফোংদোকখ্রে

গুজরাতকী গির উমংদা লৈরিবা নোংশা (এসিয়াতিক লাইওন) মশিং হেনগৎলকপদা প্রধান মন্ত্রী শ্রী নরেন্দ্র মোদীনা হরাওবা ফোংদোকখ্রে। ত্বীৎ অমদা প্রধান মন্ত্রীনা হায়খি, “য়াম্না নুংঙাইবা পাউ অনি লৈরে : গুজরাতকী গির উমংদা লৈবা নোংশা মশিং চাদা ২৯ হেনগৎলে। নোংশা লৈরিবা লমগী পাক-চাউবা চাদা ৩৬ হেনগৎলে। গুজরাতকী মীয়াম অমসুং মসিগী মাইপাকপা অসি পুরক্নবা হোৎনবদা শরুক য়াখিবশিংবু থাগৎচরি। হৌখিবা চহি কয়াদগী, গুজরাত্তা নোংশা মশিং তপ্না তপ্না হেনগৎলক্লি। মসি মীয়াম্না শরুক য়াবা, তেক্নোলোজী শিজিন্নবা, লম্লক্কী শা-উচেকশিং লায়েংবা, লৈফম ফজনা শেম্বীবা অমসুং মীওইবগা নোংশাগা মুক্নবা হন্থনবা থবকশিং পায়খৎপদগী ওইরকপনি। মসিগী অফবা থবক অসি মখা চৎথখিগনি হায়বগী থাজবা লৈ !”
পঞ্জাবকী হান্নগী মুখ্য মন্ত্রী শ্রী প্রকাস সিংহ বাদলগী মপোক নুমিত্তা পি.এম.না য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা পঞ্জাবকী হান্নগী মুখ্য মন্ত্রী শ্রী প্রকাস সিংহ বাদল জীগী মপোক নুমিত্তা য়াইফ পাউজেল পীখ্রে‍। ত্বীত অমদা প্রধান মন্ত্রীনা হায়খি; “ভারতকী খ্বাইদগী ইকায়খুম্নরবা মীওইশিংগী মরক্তা অমা ওইরিবা শ্রী প্রকাস সিংহ বাদল জীগী মফমদা মপোক নুমিৎকী য়াইফ পাউজেল পীজরি‍। মহাক্না পঞ্জাবকী চাউখৎ থৌরাংগীদমক, মরুওইনা খুন্নাইগী শোত্থহৌরবা কাঙলুপকী য়াইফনবগীদমক কন্না হোৎনরম্মি‍। মহাক্না পুন্সি নুংশাংনা তিঞ্জং কায়জঙদনা হিংনবগীদমক ঐনা থৌনিজরি‍।”
১৫শুবা ভারত-ই.য়ু. (ভর্চুএল) সম্মিত: প্রধান মন্ত্রী শ্রী নরেন্দ্র মোদীনা পীখিবা হৌদোক-ৱারোলগী মনীপুরী ৱাহন্থোক

থোইদোক হেন্দোক্লবশিং, খুরুমজরি! মার্চ থাদা পাঙথোক্লমগদবা ভারত-ই.য়ু. সম্মিত অসি কোবিদ-১৯না মরম ওইদুনা ঐখোয়না য়ৈথোকপা তাখি। নুংঙাইবা ৱাফমদি ঙসি ঐখোয়না ভর্চুএল মেদিয়মগী খুত্থাঙদা উনরি। অহানবমক্তদা, য়ুরোপ্তা কোরোনানা মাংহন তাকহল্লিবশিংগীদমক্তা ঐনা নুংঙাইতবা ফোঙদোকচরি। অদোমগী হৌদোক-ৱারোলগীদমক থাগৎচরি। অদোমগুম্না, ঐসু ভারত অমসুং ই.য়ু.গী মরক্তা লৈনরিবা মরী অসি হেন্না চেৎশিন্নবা অমদি হেন্না মপাঙ্গল কনখৎহন্নবা চপ য়ুংনা লেপ্লি। মসিগীদমক ঐখোয়না অশাংবা মতমগী ওইবা মিৎয়েং শানবা খুজিন থৌরাং অমা শীজিন্নবা মথৌ তাই। মসিগী মথক্তা, অকক্নবা মতম অমগী মনুংদা পায়খৎপা য়াবা থবক্তা য়ুম্ফম ওইবা এজেন্দা অমা শেমগৎকদবনি। ভারত অমসুং ই.য়ু. মহৌশাগী ওইবা খোঙবুনি। ঐখোয়বু খোঙবু ওইবগী মরী অসি মালেমসি ইং চিকনা, তংদু লৈতানা লৈহনবদা মরুওই। হায়রিবা ৱাফমসিমক ঙসিগী মালেমগী ওইরিবা ফীভমসিদা হেন্না ময়েক শেংলক্লি। দিমোক্রেসী, প্লুরেলিজম, ইনক্লুজিভিতী, মালেমগী ইনস্তিত্যুসনশিংবু ইকায়খুম্নবা, মল্তিলেতরেলিজম, নীংখা তমবা অমদি লৌথুপ লৌকোয় লৈতবনচিংবা পুম্নমক্না য়ানবা ৱাখল্লোনশিং নাকল অনিমক্তা লৈ। কোবিদ-১৯গী মতুংদা মালেমগী শেন্মিৎলোনগী লমা অনৌবা সমস্যা কয়া থোরক্লি। মসিদা দিমোক্রেতিক লৈবাকশিংগী মরক্তা হেন্না মতেং পাংনবা মথৌ তারি। ঙসিদি, ঐখোয়গী মীয়ামগী হকশেল অমসুং নুংঙাই য়াইফবা অনিমক্তা শীংনবা কয়া থেংনরি। চৎন-কাংলোন কয়াদা য়ুম্ফম মালেমগী মওং অসিদা শাফু মখা কয়ানা য়ৈররি। অসিগুম্বা ফীভম অসিদা ভারত-ই.য়ু.গী খোঙবু অসিনা শেন্মিৎলোন অমুক হন্না শেমগৎপদা, অমদি মীওইবদা অমদি মীওইবা খুন্নাইদা য়ুম্ফম ওইবা গ্লোবেলাইজেসন অমা শাগৎপদা মশক থোকপা থৌদাং লৌবা ঙমগনি। হৌজিক থেংনরিবা শীংনবসিগী মথক্তা, অইং-অশাগী খল কায়থরকপনচিংবা অশাংবা মতমগী ওইবা শীংনবশিং অসিসু ভারত অমসুং ই.য়ু. অনিমক্না অকনবা মিৎয়েং চঙলি। ভারত্তা রিন্যুএবল ইনর্জী শীজিন্নবা হেনগৎহনবগী ঐখোয়গী থৌরাংগী মখাদা, ঐখোয়না য়ুরোপ্তগী শেন থাদবা অমদি তেক্নোলোজীশিং পুরক্নবা কৌরি। ভর্চুএল সম্মিত অসিগী খুত্থাঙদা ঐখোয়গী মরী অসি হেন্না খুমাঙ চাউশিল্লক্কনি হায়না ঐনা থাজবা থমই। থোইদোক হেন্দোক্লবশিং, অদোমগা ৱারী ৱাতাই শান্নবগী তাঞ্জা ফংবসিদা ঐনা অমুক্কা হন্না নুংঙাইবা ফোঙদোকচরি।
কেন্দ্র সরকারনা অসমগী ঈশিং-ইচাউগী ফিভম লেপ্তনা য়েংশিল্লি অমসুং পাংফম থোকপা তেংবাং খুদিংমক ফংহন্নবগীদমক্তা রাজ্য সরকারগা নক্ননা হোৎনমিন্নরিঃ প্রধান মন্ত্রী

প্রধান মন্ত্রী, শ্রী নরেন্দ্র মোদীনা কেন্দ্র সরকারনা অসমগী ঈশিং-ইচাউগী ফিভম লেপ্তনা য়েংশিল্লি অমসুং অসিগুম্বা শিংনবশিংদগী মায় পাক্না থোক্লকপা ঙম্নবা পাংফম থোকপা তেংবাং খুদিংমক ফংহন্নবগীদমক্তা রাজ্য সরকারগা নক্ননা হোৎনমিন্নরি হায়না ফোংদোকখ্রে। প্রধান মন্ত্রীনা মহাক্কী ত্বীত পরিং অমদা অসুম্না ফোংদোকখিঃ “নোং য়াম্না কন্না তাখিবনা মরম ওইরগা অসমগী মফম খরদা মমাংগী নুমিৎ খরনিদা ঈশিং-ইচাউ থোকখি। কেন্দ্র সরকারনা অসমগী ফিভম লেপ্তনা য়েংশিল্লি অমসুং অসিগুম্বা শিংনবশিংবু নীংথিনা মাইয়োক্নবা ঙম্নবা পাংফম থোকপা তেংবাং খুদিংমক ফংহন্নবগীদমক্তা রাজ্য সরকারগা নক্ননা হোৎনমিন্নরি”। “ঈশিং-ইচাউনা শোকহল্লবা মফমশিংদা আর্মী অমসুং এন.দি.আর.এফ. তীমশিং লৈরি। মখোয়না মীওই কনবা অমসুং অৱাবা তারবা মীওইশিংদা তেংবাংবগী থৌওং মখা তানা চত্থরি। এয়র ফোর্সনা মীওই কনবগী থবক্কী শরুক অমা ওইনা সোর্তী ২৫০ হেন্না পায়খ্রে”। "CM @himantabiswa, অসম সরকারগী মন্ত্রী অমসুং ওফিসিএলশিংনা মরী লৈনবা জিলাশিংদা অহিং-নুংথিল নাইদনা থবক পায়খৎলি অমসুং অৱাবা তারবা মীওইশিংগী তেংবাংলি। অৱাবা তারবা মফমশিংদা লৈরিবা মীওইশিংগী তেক্ত-কায়দবগীদমক্তা ঐহাক্না থৌনিজরি অমসুং পাংফম থোকপা মতেং খুদিংমক পীগনি হায়না অমুক্কা হন্না থাজবা পীরি”।
প্রধান মন্ত্রীনা নরেন্দ্র মোদীনা লোক সভাদা থাজবা পীখ্রে মদুদি সি.এ.এ.না ভারত মচা অমত্তদা শোকহল্লোই

প্রধান মন্ত্রী শ্রী নরেন্দ্র মোদীনা ঙসি রাস্ত্রপতিগী ৱারোলগী মোসন ওফ থেঙ্কসতা পাউখুম পীখি। সিতিজনশিপ এমেন্দমেন্ত এক্তকী মতাংদা প্রধান মন্ত্রীনা হাউসতা থাজবা পীখি মদুদি মসিনা ভারত মচা অমত্তদা শোকহল্লোই। প্রধান মন্ত্রীনা মহাক্কী ৱারোলদা হিরম অসিদা মমাংগী সরকারশিংগী চপ মান্নবা ৱাখল্লনশিং অদু ফোংদোকখি। শ্রী নরেন্দ্র মোদীনা আইন অসি এমেন্দ তৌবগী মায়কৈদা লেপখিবা, করিগুম্বা দরকার ওইরগদি য়ুমলোন্নবা লৈবাকশিংদগী মাইনোরিতী রিফ্যুজীশিংবু ভারতনা ঙাক শেন্নবা হায়খিবা ভারতকী অহানবা প্রধান মন্ত্রী পন্দিত জৱাহরলাল নেহরুগী ৱাফম অদু থমখি। মহাক্না হায়খি, “ঐহাক্না শেংদোকপা পাম্মি মদুদি সি.এ.এ. চৎনহনবনা ভারতকী নাগরিক অমত্তদা শোকহল্লোই, মখোয়গী থাজবা/ধর্ম অদু ওইনিংবা অমা ওইজসনু।”
মন্ত্রীমন্দলনা তরামঙাশুবা ফাইনান্স কমিসনগী তর্মস ওফ রিফরেন্সতা এমেন্দমেন্ত অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারতকী ঙাকশেল অমসুং ইন্তর্নেল সেক্যুরিতীগীদমক চপচানা ওকপা, সেক্যুর ওইবা অমসুং নন-লাপসেবলগী মরী লৈনবা ফন্দশিংগী মরুওইবা অৱাবা কোকহন্নবা তরামঙাশুবা ফাইনান্স কমিসন এমেন্দ তৌনবা হায়জরকপা অদু অয়াবা পীখ্রে। তরামঙাশুবা ফাইনান্স কমিসন অসি ২০১৭কী নবেম্বর ২৭তা কন্সতিত্যুসন এন্দ ফাইনান্স কমিসন (মিসিলিনস প্রোবিজন্স) এক্ত, ১৯৫১গী আর্তিকল ২৮০গী ক্লোজ (১)গী মখাদা রাস্ত্রপতিনা লিংখৎখি। দরকার ওইবা অসি খঙলদুনা ২০২০গী এপ্রিল অমদগী হৌগদৌরিবা চহী মঙাগী মতমগীদমক রিকমেন্দেসন পীনবা তরামঙাশুবা ফাইনান্স কমিসন (XV-এফ.সি.) অসি লিংখৎখিবনি। কমিসন অসিগী তর্মস ওফ রিফরেন্স (তি.ও.আর.)কী মখাদা, ঙাকশেল অমসুং ইন্তরিম সেক্যুরিতীগী য়াথংগী মাইকৈদা রিসোর্সশিং য়েন্থোকপা ঙমহন্নবা ৱাফম য়াওরি। ঙাকশেল অমসুং ইন্তর্নেল সেক্যুরিতীগী ফন্দিংগীদমক তোঙানবা মেকানিজম অমা লিংখৎকদ্রা, করিগুম্বা লিংখৎলগদি অসিগুম্লবা মেকানিজম অসি করম্না মথৌ তৌহনগদগে হায়বদু তরামঙাশুবা ফাইনান্স কমিসন অসিনা থিজিনবদা এমেন্দমেন্ত অসিনা অয়াবা পীরি।
ওক্তোবর ৩দা প্রধান মন্ত্রীনা য়ু.এন.ই.পি. চেম্পিয়ন আর্থ এৱার্দ লৌগনি

ওক্তোবর ৩দা নই দিল্লিগী প্রাভাসী ভারতীয় কেন্দ্রদা পাংথোকপা অখন্নবা থৌরম অমদা প্রধান মন্ত্রী নরেন্দ্র মোদীনা য়ুনাইতেদ নেসন্সকী খ্বাইদগী ৱাংবা ইনভাইরনমেন্তগী মনা লৌগনি। মনা অসি সেপ্তেম্বর ২৬তা, ন্যু য়োর্কতা য়ু.এন.গী জেনরেল এসেমব্লীগী ৭৩শুবা মীফমদা লাওথোকখিবনি, মসি য়ু.এন.গী সেক্রেতরী জেনরেল এন্তোনিও গুতেরেসনা লান্থোক্কনি। থৌরম অদুদা প্রধান মন্ত্রীনা ৱা ঙাংগনি। মহাক্না ইন্তর্নেস্নেল সোলর এলাইন্স লিংখৎনবা পায়খৎখিবা থবকশিং অমসুং ২০২২দা ভারত্তা প্লাস্তিক মুথৎনবা ৱাশকখিবা অদুগীদমক প্রধান মন্ত্রী মোদীদা লেমজনীংঙাই ওইরবা মনা অসি পীনবা খনখৎখিবনি। চহিগী ওইনা চেম্পিয়ন ওফ দ আর্থ মনা অসি অকোইবগী ফিবক ফগৎনবা থবক পায়খৎপা সরকারশিং, সিবিল সোসাইতী অমসুং লনাই সেক্তরদা পীবনি।
মন্ত্রীমন্দলনা ভারত অমসুং বেলারুসকী মরক্তা লৈবাক অনিগী মরক্তা তৌনবা ইনবেস্তমেন্ত ত্রীতিদা খুয়েক পীননবা অমদি অয়াবা পীননবা অয়াবা পীখ্রে

প্রধানমন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং বেলারুসকী মরক্তা লৈবাক অনিগী মরক্তা তৌনবা ইনবেস্তমেন্ত ত্রীতিদা খুয়েক পীননবা অমদি অয়াবা পীননবা অয়াবা পীখ্রে। ত্রীতি অসিনা মরম ওইদুনা লৈবাক অনিগী মরক্তা ইনবেস্ত তৌবগী খোংজেল হেনগৎহনবগী ওইথোকপা লৈ। য়ানা ৱারোল অসিদগী ইনবেস্তরশিংগী থাজবা হেনগৎতুনা এফদিআই অমসুং ওবর্সীজ দাইরেক্তর ইনবেস্তমেন্ত (ওদিআই)গী তাঞ্জাশিং হেনগৎহল্লগনি অমসুং থবক ফংহনবদা মসিগী কান্নরবা শাফু পীরগনি। লৈবাক অনিমক্কী বিাআইতিদা খুয়েক পীনবা অমসুং অয়াবা পীবনা স্ত্রাতেজিক ইনিসিএতিব অমদা থবক তৌগনি মরমদি বেলারুস অসি য়ুরেশিয়ন ইকোনোমিক য়ুনিয়ন (ইএইয়ু)গী মেম্বর অমনি। ভারতনা হান্ননা কির্গীজ রিপাব্লিক্কা লোইননা লৈবাক অনিগী ওইবা বিআইতিদা থবক পাইখৎপা হোখ্রে লোইননা মোদেল বিআইতি তেক্সকী মতুং ইন্না অতোপ্পা অনৌবা বিআইতিগীদমক্তা রুসিয়ন ফোদরেসনগা লোইননা ৱারি শান্নরি।
প্রধানমন্ত্রীনা য়ুনাইতেদ নেসন্সকী নুমিত্তা য়ু এনদা নুংঙাইবা ফোংদোকখ্রে

প্রধানমন্ত্রী শ্রী নরেন্দ্র মোদীনা য়ুনাইতেদ নেসন্সগী নুমিত্তা য়ু এনদা মহাক্কী নুংঙাইবা ফোংদোকখ্রে। প্রধানমন্ত্রীনা হায়খি, “য়ুএনদে অসিদা নুংঙাইবা ফোংদোকচরি। ঐখোয়না মালেমগী ইং তপ্পদা পুক্নীং থৌগৎপা অমসুং মহাক্কী মখাদা অনৌবা খোংথাং কয়া পাইখৎপা অসিগীদমক য়ুএনগী থৌনা অদুদা থাগৎপা ফোংদোকচরি।”
ওক্তোবর ২০দা পি.এম.না গ্লোবেল ওইল অমসুং গ্যাস সেক্তরগী সি.ই.ও. অমসুং এক্সপর্তশিংগা উনগদৌরি

প্রধান মন্ত্রী শ্রী নরেন্দ্র মোদীনা ২০২১গী ওক্তোবর ২০গী নুমিদাং পুং ৬ তাবা মতমদা গ্লোবেল ওইল অমসুং গ্যাস সেক্তরগী সি.ই.ও. অমসুং এক্সপর্তশিংগা ভিদিও কনফরেন্সকী খুৎথাংদা উনগদৌরি। হায়রিবা অসি ২০১৬দগী হৌখিবগা লোয়ননা অসিগুম্বা চহিগী উনবা তরুকশুবা উনবনি অমসুং ওইল অমসুং গ্যাস সেক্তরদা শরুক য়াবা, মসিদা মরুওইবা সেক্তরদা পুক্নিং চংবা অমসুং ভারতকা লোয়ননা কোলাবোরেসন অমসুং ইনভেস্তমেন্তগী লমদা ওইথোকপা য়াবা থীদোকপা অসিনি। চৎথগদৌরিবা উনবা অসিগী চাউরবা থীমদি য়াম্না নিংথিনা চাউখৎপা অমসুং লেঙদবা অমা পুক্নিং থৌগৎপনি। উনবা অসিদা ক্লিন অমসুং ইনর্জী ইফিসিএন্সি সোলুসন, গ্রীন হায়দ্রোজেন ইকোনোমী, বাইওফ্যুইল পুথোকপা হেনগৎহনবা অমসুং ৱেস্ততগীনা ৱেলথদা ওন্থোকপগী খুৎথাংদা – ভারত্তা হায়দ্রোকার্বোন সেক্তর, ইনর্জী ইন্দিপেন্দেন্স, গ্যাস্তা য়ুমফম ওইবা ইকোনোমী, ইম্মিসন হন্থহনবা অসিদা থিদোকপা অমসুং পোৎ পুথোকপদা মিৎয়েং থমগনি। মকোক চিংবা মল্তিনেস্নেল কোরপোরেসনশিং অমসুং মকোক্তা লৈবা ইন্তর্নেস্নেল ওর্গানাইজেসনশিংগী সি.ই.ও. অমসুং এক্সপর্তশিংনা ৱাখল্লোন পীনবা অসিদা শরুক য়াগনি। থৌরম অসিদা পেত্রোলিয়ম অমসুং নেতুরেল গ্যাসকী কেন্দ্রগী মন্ত্রীনা শরুক য়াগনি।
হিমালয়গী শক্তাক চেনবা রাজ্যশিংগীদমক্তা থম্বা পান্দমগা মরী লৈনবা প্রধান মন্ত্রীগী ২০০১গী ভিদিও অমা

প্রধান মন্ত্রী, শ্রী নরেন্দ্র মোদীনা হিমালয়গী রাজ্যশিংগী চাউখৎ থৌরাং পুরক্নবা লৌখিবা ৱারেপ লেঙদনা অমসুং মপাঙ্গল লৈনা লৈরি হায়খ্রে। হিমালয়গী শক্তাক চেনবা রাজ্যশিংগীদমক্তা থম্বা পান্দমগা মরী লৈনবা প্রধান মন্ত্রীগী ২০০১গী ভিদিও অমগী পাউখুম পীরদুনা শ্রী মোদীনা অসুম্না ত্বীত তৌখি: “ভিদিও অসিবু শেয়র তৌবগীদমক্তা থাগৎচরি। ৱাফম কয়া অমা নীংশিংহল্লে। ৱারেপশিংদি হোংদনা অদুমক লৈরি”।